גיא פלג

גיא פלג (נולד ב-6 בנובמבר 1969) הוא עיתונאי, כתב ופרשן ישראלי העוסק בענייני משפט, בחדשות 12. פלג גר בצעירותו בכרמליה שבחיפה ולמד בתיכון עירוני ה' בעיר. פלג הוא בוגר אוניברסיטת חיפה. החל את דרכו בעיתונות בישראל ככתב מקומון וכדובר מכבי חיפה. בהמשך שימש ככתב חדשות בטלוויזיה בחיפה, לאחר שהחליף את עמוס כרמלי. בשנת 1995 הצטרף לרשות השידור. היה כתב לענייני משטרה בערוץ הראשון במקום אילה חסון עד שנת 2007. במסגרת עבודתו השיג ראיונות בלעדיים עם דמויות מפתח בעולם הפשע המאורגן בישראל, בהם שוני גבריאלי, פרנסואה אבוטבול ואחרים. במקביל לעבודתו בערוץ הראשון, שימש ככתב במוסף "7 ימים" של העיתון "ידיעות אחרונות". ניהל מגעים מתקדמים לעבור לערוץ 10, אך לבסוף עבר בשנת 2007 לשמש כתב לענייני משפט בחדשות ערוץ 2 במקום סיון רהב-מאיר. בעקבות ראיון שערך עם עינת הראל, שכונתה "המאדאם של תל אביב", והואשמה בעבירות של סרסרות לזנות והלבנת הון בעשרות מיליוני שקלים, ביקשה משטרת ישראל לחייב את חברת החדשות של ערוץ 2 להמציא לה את חומר הגלם של הריאיון. חברת החדשות סירבה ופנתה לבית המשפט, אשר קיבל את עמדתה, וקבע כי יש להחיל את החיסיון העיתונאי גם על מידע שנאסף על ידי עיתונאי במסגרת עבודתו ולא פורסם. בשנת 2016 כינה במסרון את עורכת הדין אביטל בן-נון, שייצגה מתלוננת כנגד אופק בוכריס, "שקרנית", וטען שהפעילה מניפולציות. בית המשפט פסק שדבריו שגויים ושפלג לא בירר אם מדובר באמת, ולכן עליו לפצות את התובעת ב-15,000 ש"ח. בעקבות תביעת לשון הרע שהגיש פלג נגד תושבת אשקלון, על פוסטים שפרסמה ברשת חברתית, חויבה האישה לפצותו בכ-600 אלף ש"ח. פלג מביע את דעתו על סוגיות אקטואליות בתחום המשפט באופן קבוע בתוכנית הרדיו "משעל על הבוקר" שמשודרת ב-רדיו 103FM (רדיו ללא הפסקה) ואף מגיש תוכנית שיחות עם מאזינים בערוץ בימי שלישי ורביעי. מרצה בפורומים שונים בנושאי משפט ופלילים לרבות הפשע המאורגן של ישראל ומשפטים של פוליטיקאים ישראלים. זכה באות אביר איכות השלטון 2019 בקטגוריית תקשורת ועיתונאות מטעם התנועה לאיכות השלטון. זכה בפרס סוקולוב לעיתונות הכתובה ולתקשורת האלקטרונית לשנת 2023. פלג נשוי לקרין הורוביץ, אדריכלית ולהם ארבעה ילדים. המשפחה מתגוררת בהרצליה. פלג ידוע באהדתו לקבוצת הכדורגל מכבי חיפה, והיה דובר הקבוצה בתחילת שנות התשעים. במהלך הקריירה שלו פרסם פלג סקופים וידיעות בלעדיות רבות, לרבות ראיונות בלעדיים, שלעיתים פורסמו מאוחר יותר בכלי תקשורת אחרים בלי לתת לו קרדיט על הפרסום הראשון. בשנת תשע"ד (2014) פרסם 20 ידיעות בלעדיות. בין הידיעות שפרסם: דוח סודי של משטרת ישראל משנת 2003 לפיו בישראל פועלים שישה ארגוני פשע מאורגן. הראיון האחרון שנתן דודו טופז בטרם נעצר ובו התייחס לשמועות נגדו. תמונות ממצלמת אבטחה שתיעדה את אריק קרפ בורח מתוקפיו לפני שהרגו אותו. פתיחת חקירה פלילית בפרשת משחקי חברה (בלא לפרסם את שמו עקב צו איסור פרסום). בהמשך פרסם כי 4 נערות שהעידו נגד אייל גולן בפרשה זו נחקרו בחשד לעדות שקר. ההחלטה לסגור את תיק עמנואל רוזן למרות המלצת המשטרה. חתימת הסדר טיעון בין פרקליטות המדינה לדני דנקנר. חתימת עסקת טיעון בין הפרקליטות לבין דוקטור מריה זקוצקי, רופאה מרדימה, שסיפקה לרוצח שמעון קופר סם הרדמה קטלני, שעל פי החשד שימש לרצח אשתו השנייה. כתב התביעה של מני נפתלי, אב הבית, נגד שרה נתניהו. תביעתו של גיא אליהו נגד שרה נתניהו. חקירת משטרה בחשד שח"כ בנימין בן אליעזר דרש עוד מיליון שקלים מאיש העסקים רון מוצפי, נוסף על הכספים שקיבל ממנו. ראיון בלעדי עם הרב אליעזר ברלנד כשנעצר בהולנד בשל חשדות לעבירות מין בישראל. פרטי תמלילי השיחות המפלילות בין הרב יאשיהו פינטו לבין תת-ניצב אפרים ברכה. תיעוד קרב היריות בבית הסוהר רימונים שהסתיים במותו של האסיר סמואל שיינביין. פרשת תפיסת 570 אלף דולר במזומן בכספת של בנימין בן אליעזר. בינואר 2018 פרסם הקלטת שיחה ממנה עולה כי יאיר נתניהו בילה במועדוני חשפנות עם רומן אברמוב, נציגו בישראל של המיליארדר האוסטרלי ג'יימס פאקר, ועם אורי מימון, בנו של קובי מימון, ממחזיקי השליטה במאגרי הגז, במקביל לאישור מתווה הגז. בהקלטה נשמעות אמירות מפוקפקות מפי נתניהו. באוקטובר 2018 חשף את הפרשה שבמסגרתה סייע ראש לשכת עורכי הדין, אפי נוה, למקורבת אליו, להיכנס לישראל מבלי לעבור בביקורת הדרכונים. בשנת 2019, במהלך מערכת הבחירות לכנסת העשרים ושתיים, פרסם מידע רב על דברים שנאמרו בחקירות בעניינו של בנימין נתניהו. חשיפות אלה גרמו לביקורת חריפה כלפיו מצד נתניהו ומחשש לביטחונו הוצמד לו מאבטח מטעם חברת החדשות. מדיה וקבצים בנושא גיא פלג בוויקישיתוף גיא פלג, ברשת החברתית פייסבוק גיא פלג, ברשת החברתית אקס (טוויטר) להאזנה לקטעים מהתוכנית של גיא פלג ברדיו 103FM כתבות של גיא פלג באתר מאקו יונתן כיתאין, ‏"בתמלילי השיחות של ביבי ונוני יש חומר לעוד 3 חודשים", באתר גלובס, 11 באפריל 2017 איתי שטרן, גיא פלג: "במובנים מסוימים ביבי ניצח אותי", באתר הארץ, 16 במאי 2021 ציוץ של אוניברסיטת חיפה רתם קלינה, גיא פלג בדרך לערוץ 10, באתר nrg‏, 28 בפברואר 2006 רתם קלינה, גיא פלג במגעים עם חדשות ערוץ 2, באתר nrg‏, 24 בינואר 2007 רוני קורן-דינר, גיא פלג יהיה כתב לענייני משפט של חדשות ערוץ 2, באתר TheMarker‏, 28 בינואר 2007 שירות גלובס, ‏ביהמ"ש: החיסיון העיתונאי חל על תוכן מידע ולא רק על זהות מקור, באתר גלובס, 12 בינואר 2016 עימות בין פרקליטת המתלוננת לכתב חדשות 2, באתר "סרוגים", 4 בדצמבר 2016 העיתונאי גיא פלג הפסיד בתביעת דיבה, באתר ערוץ 7, 9 בדצמבר 2019 תא (חיפה) 16895-04-17 עו"ד אביטל בן-נון נ' גיא פלג, ניתן ב-5 בדצמבר 2019, באתר "נבו" חיים גולדיטש, תושבת אשקלון תפצה את גיא פלג ביותר מחצי מיליון שקל, באתר ynet, 1 בדצמבר 2020 ראיונות מוקלטים של גיא פלג באתר רדיו ללא הפסקה אבירי איכות השלטון לשנת 2019, באתר התנועה לאיכות השלטון נבו טרבלסי, ‏אלו הזוכים בפרס סוקולוב לעיתונות לשנת 2023, באתר גלובס, 29 במאי 2023 בהשתתפות אסתי אהרונוביץ', ‏פגישה קטנה אחת – והעניין מסודר, באתר ‏מאקו‏, 2 בינואר 2014 אביב הורביץ, ‏מהדורת חג, באתר ‏מאקו‏, 23 בספטמבר 2014 "דוח סודי של המשטרה: בישראל פועלים שישה ארגוני פשע מאורגן" באתר חדשות מחלקה ראשונה גיא פלג, ‏דודו טופז מדבר על השמועות נגדו, באתר ‏מאקו‏, 26 במאי 2009 גיא פלג, ‏רצח אריק קרפ ז"ל תועד במצלמות, באתר ‏מאקו‏, 21 בינואר 2010 גיא פלג, ‏פרסום ראשון: זמר ידוע חשוד שקיים יחסים עם בת 15, באתר ‏מאקו‏, 13 בנובמבר 2013 גיא פלג, ‏פרשת גולן: ארבע נערות נחקרו בחשד לעדות שקר, באתר ‏מאקו‏, 19 בדצמבר 2013 גיא פלג, ‏פרסום ראשון: תיק עמנואל רוזן נסגר למרות המלצת המשטרה, באתר ‏מאקו‏, 17 בנובמבר 2013 גיא פלג, ‏הסדר טיעון בין הפרקליטות לדני דנקנר, באתר ‏מאקו‏, 16 באוקטובר 2013 גיא פלג, ‏עסקת טיעון לרופאה בפרשת קופר, באתר ‏מאקו‏, 2 בינואר 2014 גיא פלג, ‏בלעדי: כתב התביעה של אב הבית נגד נתניהו, באתר ‏מאקו‏, 19 במרץ 2014 גיא פלג, ‏"השפלות, טרטור ומסדרי ניקיון": תביעה נוספת נגד משרד ראש הממשלה, באתר ‏מאקו‏, 8 באפריל 2014 גיא פלג, ‏חשד: ח"כ בן אליעזר דרש עוד מיליון שקלים מאיש עסקים, באתר ‏מאקו‏, 26 ביוני 2014 גיא פלג, ‏גרסת הרב ברלנד: "אין לי כוח גברא, אני אנסתי?", באתר ‏מאקו‏, 15 בספטמבר 2014 גיא פלג, ‏פרסום ראשון: תמלילי השיחות המפלילות בין פינטו לברכה, באתר ‏מאקו‏, 18 בספטמבר 2014 גיא פלג, ‏תיעוד בלעדי: קרב היריות בבית הסוהר רימונים, באתר ‏מאקו‏, 23 בפברואר 2015 גיא פלג, ‏בלעדי: 570 אלף דולר במזומן נתפסו בכספת של בנימין בן אליעזר, באתר ‏מאקו‏, 5 בינואר 2016 דוגמאות: גיא פלג, ‏עדות ארדן: "מרגיש שאלוביץ' גרם לזה שלא אשאר שר התקשורת", באתר ‏מאקו‏, 29 באוגוסט 2019 גיא פלג, "פסגת התאנים והיין" של פילבר ואלוביץ', החדשות 12, 30 באוגוסט 2019 מאבטח הוצמד לגיא פלג: "נתניהו מסית, ואלימות היא עניין של זמן", באתר וואלה, 30 באוגוסט 2019; גיא פלג: "יש איומים ובעיקר הסתה, הוחלט להצמיד לי מאבטח", באתר מעריב אונליין, 30 באוגוסט 2019